अल्जाएमर्सको कारण हुने डिमेन्सिया – ५० देखि ७० प्रतिशत जति मानिसमा यो खालको डिमेन्सिया हुन्छ । दिमागको नसा कमजोर हुने, नसाको काम नियन्त्रण गर्ने रसायन घटबढ हुने । यस्ता बिरामीले भर्खरै के के भएको छ भन्ने कुराहरु बिर्सन्छन्, उनीहरुले पहिलेका कुराहरु सम्झन सक्छन् । भास्कुलर डिमेन्सिया – २० प्रतिशतमा हुन्छ । गिदिभित्रको रगतको नसामा समस्या आउने र रगत सञ्चालन राम्ररी नहुने, यसले नसाहरु मर्दै जाने ।यी बाहेक फ्रन्ट्रोटेम्प्ररल डिमेन्सिया, पार्किन्सन्स डिमेन्सिया, टाउकोमा चोटपटक लागेपछि हुने डिमेन्सिया पनि हुन्छन् ।
